CELEX: 32020R1298
Language: bg
Date: 2020-07-13 00:00:00
Title: Делегиран регламент (ЕС) 2020/1298 на Комисията от 13 юли 2020 година за изменение на приложението към Регламент (ЕС) 2019/452 на Европейския парламент и на Съвета за създаване на рамка за скрининг на преки чуждестранни инвестиции в Съюза

18.9.2020   
               
               
                  BG
               
               
                  Официален вестник на Европейския съюз
               
               
                  L 304/1
               
            
         ДЕЛЕГИРАН РЕГЛАМЕНТ (ЕС) 2020/1298 НА КОМИСИЯТА
         от 13 юли 2020 година
         за изменение на приложението към Регламент (ЕС) 2019/452 на Европейския парламент и на Съвета за създаване на рамка за скрининг на преки чуждестранни инвестиции в Съюза
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/452 на Европейския парламент и на Съвета от 19 март 2019 г. за създаване на рамка за скрининг на преки чуждестранни инвестиции в Съюза (1), и по-специално член 8, параграф 4 от него,
         като има предвид, че:
         
                     (1)
                  
                  
                     В член 8, параграф 3 от Регламент (ЕС) 2019/452 се определя, че проектите или програмите от интерес за Съюза следва да включват онези проекти и програми, при които има значително по размер или значително като дял финансиране от Съюза, или за които се прилага правото на Съюза относно критичната инфраструктура, критичните технологии или критичните суровини, които са от съществено значение за сигурността или за обществения ред.
                  
               
                     (2)
                  
                  
                     Списъкът от проекти или програми от интерес за Съюза, посочен в съображение 1, е определен в приложението към Регламент (ЕС) 2019/452.
                  
               
                     (3)
                  
                  
                     Комисията установи, че няколко други проекти и програми, при които има значително по размер или значително като дял финансиране от Съюза, или за които се прилага правото на Съюза относно критичната инфраструктура, критичните технологии или критичните суровини, които са от съществено значение за сигурността или за обществения ред и които следователно трябва да бъдат включени в горепосочения списък.
                  
               
                     (4)
                  
                  
                     Целесъобразно е изрично да се упоменат партньорствата в рамките на програма „Хоризонт 2020“ под формата на участие на Съюза в програми, създадени от няколко държави членки, инструменти като съвместните предприятия или органи като Европейския институт за иновации и технологии. Тези партньорства играят важна роля в действията на ЕС, насочени към преодоляване на извънредните ситуации, свързани със здравеопазването, като пандемията от COVID-19, тъй като те подкрепят, наред с други области, научните изследвания и иновациите, свързани с общественото здравеопазване, инициативите за подобряване на ефикасността, ефективността и качеството на процеса на разработване на лекарствени средства, и партньорствата между частния сектор и академичните среди с цел повишаване на устойчивостта на здравните системи.
                  
               
                     (5)
                  
                  
                     Поради това приложението към Регламент (ЕС) 2019/452 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕС) 2019/452 се изменя, както следва:
            
                        (1)
                     
                     
                        Точка 3 се заменя със следното:
                        
                                    „3.
                                 
                                 
                                    Програма „Хоризонт 2020“, включително програми за научноизследователска и развойна дейност съгласно член 185 от ДФЕС, както и съвместни предприятия или други структури, създадени съгласно член 187 от ДФЕС:
                                    Регламент (ЕС) № 1291/2013 на Европейския парламент и на Съвета от 11 декември 2013 г. за установяване на „Хоризонт 2020“ — рамкова програма за научни изследвания и иновации (2014—2020 г.) и за отмяна на Решение № 1982/2006/ЕО (ОВ L 347, 20.12.2013 г., стр. 104), включително действия от нея, свързани с главни базови технологии, като изкуствен интелект, роботика, полупроводници и киберсигурност.“
                                 
                              
                  
                        (2)
                     
                     
                        Точка 8 се заменя със следното:
                        
                                    „8.
                                 
                                 
                                    Постоянно структурирано сътрудничество (ПСС):
                                    Решение (ОВППС) 2018/340 на Съвета от 6 март 2018 г. за установяване на списък на проекти, които да бъдат разработени в рамките на постоянното структурирано сътрудничество (ОВ L 65, 8.3.2018 г., стр. 24).
                                    Решение (ОВППС) 2018/1797 на Съвета от 19 ноември 2018 г. за изменение и актуализиране на Решение (ОВППС) 2018/340 за установяване на списък на проекти, които да бъдат разработени в рамките на постоянното структурирано сътрудничество (ОВ L 294, 21.11.2018 г., стр. 18).
                                    Решение (ОВППС) 2019/1909 на Съвета от 12 ноември 2019 г. за изменение и актуализиране на Решение (ОВППС) 2018/340 за установяване на списък на проекти, които да бъдат разработени в рамките на ПСС (ОВ L 293, 14.11.2019 г., стр. 113).“
                                 
                              
                  
                        (3)
                     
                     
                        Добавят се следните точки 9, 10 и 11:
                        
                                    „9.
                                 
                                 
                                    Подготвително действие — Подготовка на новата програма на ЕС за правителствени сателитни комуникации (GOVSATCOM):
                                    (Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, и по-специално член 58, параграф 2, буква б) от него (ОВ L 193, 30.7.2018 г., стр. 1).
                                 
                              
                                    10.
                                 
                                 
                                    Подготвително действие във връзка с научни изследвания в областта на отбраната (PADR):
                                    (Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, и по-специално член 58, параграф 2, буква б) от него (ОВ L 193, 30.7.2018 г., стр. 1).
                                 
                              
                                    11.
                                 
                                 
                                    Европейско съвместно предприятие за ITER:
                                    Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия и за предоставяне на предимства на същото (ОВ L 90, 30.3.2007 г., стр. 58).“
                                 
                              
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Регламентът се публикува в Официален вестник на Европейския съюз след изтичане на срока за повдигане на възражение от страна на Европейския парламент или на Съвета, или след като Европейският парламент и Съветът са информирали Комисията, че няма да повдигнат възражение съгласно предвиденото в член 16, параграф 6 от Регламент (ЕС) 2019/452.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 79I, 21.3.2019 г., стр. 1.